
Parlamentul  României

Camera  Deputaților

	Comisia pentru industrii și servicii

București, 10.08.2020
Nr. 4c-3/318/2020
	
	Comisia pentru sănătate și familie
București, 10.08.2020
Nr. 4c-10/261/2020


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.76/2020 pentru abrogarea Legii nr.207/2016 privind reglementarea marketingului înlocuitorilor laptelui matern, trimis spre examinare pe fond, Comisiei pentru industrii și servicii și Comisiei pentru sănătate și familie cu adresa nr.PLx.380/2020 din 24 iunie 2020.

Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

              PREȘEDINTE,


             PREȘEDINTE,

    

     Iulian Iancu

            Conf.univ.dr.Florin Buicu

Parlamentul  României

Camera  Deputaților

	Comisia pentru industrii și servicii

București, 10.08.2020

Nr. 4c-3/318/2020
	
	Comisia pentru sănătate și familie

București, 10.08.2020

Nr. 4c-10/261/2020


R A P O R T   C O M U N
asupra proiectului de Lege privind aprobarea Ordonanţei de urgenţă a Guvernului nr.76/2020 pentru abrogarea Legii nr.207/2016 privind reglementarea marketingului înlocuitorilor laptelui matern


În conformitate cu prevederile art.94 și 115 din Regulamentul Camerei Deputaților, republicat, Comisia pentru industrii și servicii și Comisia pentru sănătate și familie au fost sesizate spre dezbatere, în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.76/2020 pentru abrogarea Legii nr.207/2016 privind reglementarea marketingului înlocuitorilor laptelui matern, transmis cu adresa nr.P.L.x. 380/2020 din 24 iunie 2020, înregistrat la Comisia pentru industrii și servicii sub nr.4c-3/318 din 24 iunie 2020, iar la Comisia pentru sănătate și familie sub nr.4c-10/241 din 24 iunie 2020.



Consiliul Legislativ, cu avizul nr.482/21.05.2020, avizează favorabil proiectul de ordonanță de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în ședința din 16 iunie 2020.


Ordonanța de urgență suspusă dezbaterii are ca obiect de reglementare abrogarea Legii nr.207/2016 privind reglementarea marketingului înlocuitorilor laptelui matern, cu modificările ulterioare. Această soluție se impune în vederea respectării recomandării Comisiei Europene cu privire la abrogarea acestei legi și elaborarea unui nou act normativ care să respecte procedura de notificare prevăzută de normele europene. Nerespectarea procedurii de notificare a legii către Comisia Europeană în stadiul de proiect, poate atrage declanșarea procedurii de constatare a neîndeplinirii obligațiilor împotriva României.
În conformitate cu prevederile art.61, 63 și 129 alin. (1) din Regulamentul Camerei Deputaților, republicat, membrii Comisiei pentru sănătate și familie au examinat proiectul de lege în ședința online din 27 iulie 2020, iar membrii Comisiei pentru industrii și servicii au examinat proiectul de lege în ședința online din 10 august 2020.


La lucrări au fost prezenți din partea Comisiei pentru sănătate și familie 17 deputați din totalul de 19 deputați, iar din partea Comisiei pentru industrii și servicii au fost prezenți 18 deputați din totalul de 22 deputați.
În urma dezbaterilor și a opiniilor exprimate, membrii celor două comisii, au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.76/2020 pentru abrogarea Legii nr.207/2016 privind reglementarea marketingului înlocuitorilor laptelui matern în forma adoptată de Senat.
Prin obiectul de reglementare și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera decizională pentru acest proiect de lege este Camera Deputaților.

         PREȘEDINTE,

 
        PREȘEDINTE,



Iulian Iancu


Conf.univ.dr.Florin Buicu
SECRETAR,



SECRETAR,


       Adnagi Slavoliub

                     Vass Levente

Consilier parlamentar,
 Isabela Patricia Robe 



Consilier parlamentar, Livia Spînu



PAGE  
2

